open-index/open-wikipedia-markdown huggingface dataset:
Λουδοβίκος Γκοντζάγκα (Ροντομόντε)

Ο **Λουδοβίκος**, ιταλ.: Louis Gonzaga (16 Αυγούστου 1500 - 2 Δεκεμβρίου 1532) από τον Οίκο των Γκοντζάγκα-Σαμπιονέτα, με το παρωνύμιο "Rodomonte" λόγω της φυσικής του ανδρείας, ήταν κονττιέρο (μισθοφόρος διοικητής) για τον Κάρολο Ε΄ της Γερμανίας.

## Βιογραφία
Γεννημένος στη Μάντοβα, ο Λουδοβίκος ήταν ο μεγαλύτερος γιος του Λουδοβίκου κόμη του Ροντίγκο. Ενώθηκε με τις δυνάμεις του Καρόλου Ε΄ των Αψβούργων κατά την επίσκεψή του στην Αγγλία. Το 1527 συμμετείχε στη λεηλασία της Ρώμης, και συνόδευσε προσωπικά τον πολιορκημένο πάπα Κλήμη Ζ΄, από το καταφύγιό του στο Καστέλ Σαντ' Άντζελο στην πόλη Oρβιέτο. Ως ανταμοιβή για τις υπηρεσίες του, ο Λουδοβίκος κατάφερε να νυμφευτεί την Ισαβέλλα Κολόννα -κόρη του Βεσπασιάνο από τον 1ο του γάμο με τη Βεατρίκη Απιάνι του Πιομπίνο- με την οποία είχε έναν γιο, τον Βεσπασιανό Γκοντζάγκα, (γενν. 1531). Στη συνέχεια ηγήθηκε του παπικού στρατού στην πολιορκία της Ανκόνα και αργότερα άρχισε την κατάκτηση του Βιτσοβάρο. Στην τελευταία μάχη δέχτηκε ένα θανάσιμο τραύμα από αρκεβούζιο.

Ο Βεσπασιάνο Κολόννα έκανε το 1526 δεύτερο γάμο με τη Τζούλια Γκοντζάγκα, αδελφή του Λουδοβίκου, απεβίωσε όμως το 1528. Τον Λουδοβίκο διαδέχθηκε ο γιος του Βεσπασιάνο Γκοντζάγκα, που έγινε δούκας της Σαμπιονέτα & Tραέτο, μαρκήσιος του Oστιάνο, και κόμης του Ροντίγκο & Φοντί. Τον Βεσπασιάνο Γκοντζάγκα μεγάλωσε η Τζούλια, η νεαρή χήρα του Βεσπασιάνο Κολόννα.

## Οικογένεια
Νυμφεύτηκε την Ισαβέλλα Κολόννα, κόρη του Βεσπασιάνο στρατηγού και είχε τέκνο:
* Βεσπασιάνο γενν. 1531, δούκας της Σαμπιονέτα & Tραέτο, μαρκήσιος του Oστιάνο, και κόμης του Ροντίγκο & Φοντί.

## Πρόγονοι

## Πηγές
* 

## Αναφορές


Κατηγορία:Οίκος των Γκοντζάγκα
Σεισμός των Δωδεκανήσων (2008)

Στις 15 Ιουλίου 2008 και ώρα 06:26:34 σημειώθηκε σεισμός μεγέθους 6,3 Ρίχτερ και εστιακό βάθος 52 χιλιόμετρα στο θαλάσσιο χώρο νότια της νήσου Ρόδου

## Καταστροφές και θύματα
Η σεισμική δόνηση προκάλεσε κατολίσθηση στην επαρχιακή  οδό Πυλώνας – Λάρδου, στο νότιο μέρος του νησιού ενώ παρατηρήθηκαν μικρορωγμές σε ένα ξενοδοχείο, μερικές εκκλησίες και κατοικίες και αποκόλληση σοβάδων – επιχρισμάτων στην παλαιά πτέρυγα του αεροδρομίου της Ρόδου ενώ μία γυναίκα έχασε τη ζωή της προσπαθώντας να εξέλθει από την κατοικία της κατά τη διάρκεια της σεισμικής δόνησης.
## Σεισμός
Ο σεισμός είχε μέγεθος 6,3 Ρίχτερ και εστιακό βάθος 52 χιλιόμετρα και είχε επίκεντρο τον θαλάσσιο χώρο νότια της Ρόδου. Έγινε αισθητός στα νότια Δωδεκάνησα (Μεγίστη, Σύμη, Κάρπαθο, Κάσο) και στην ανατολική Κρήτη επίσης έγινε αισθητός σε ολόκληρη την ανατολική Μεσόγειο μέχρι τη Λιβύη και στην ενδοχώρα μέχρι τη Δαμασκό.

**Μετασεισμοί**

Την επόμενη ημέρα 16 Ιουλίου 2008 εκδηλώθηκε μία ακόμα ισχυρή σεισμική δόνηση μεγέθους 5,3 βαθμών της κλίμακας Ρίχτερ.

Δωδεκανησων
Κατηγορία:Καταστροφές στην Ελλάδα
Κατηγορία:Ιστορία των Δωδεκανήσων
Τζούλια Γκοντζάγκα

Η **Τζούλια**, ιταλ.: Giulia Gonzaga (1513 - 16 Απριλίου 1566) από τον Οίκο των Γκοντζάγκα-Σαμπιονέτα ήταν Ιταλίδα ευγενής γυναίκα της Αναγέννησης. Ήταν κόρη του κυρίου της Σαμπιονέτα και με τον γάμο της έγινε δούκισσα του Τραέτο.

## Βιογραφία
Η Τζούλια γεννήθηκε στο Γκατσουόλο (κοντά στη Μάντοβα), κόρη του Λουδοβίκου κυρίου της Σαμπιονέτα & Μποτσόλο και της κόμισσας Φραντσέσκας Φιέσκι. Το 1526 (σε ηλικία 14 ετών) παντρεύτηκε τον Βεσπασιάνο Κολόννα (1480–1528) κόμη του Φοντί και δούκα του Τραέτο (σημερινό Mιντούρνο). Ο σύζυγός της απεβίωσε τρία χρόνια μετά το γάμο τους. Έπειτα η Τζούλια οργάνωσε το παλάτι της ως κέντρο πολιτισμού, ελκύοντας την προσοχή πολλών από τους συγχρόνους της τόσο για τις δραστηριότητές της, όσο και για τη διάσημη ομορφιά της, αν και αρνήθηκε να παντρευτεί ξανά. Είχε σχέση με τον καρδινάλιο Ιππόλυτο των Μεδίκων, ο οποίος, έπειτα από μία συνάντηση μαζί της, απεβίωσε στο Ίτρι (νότιο Λάτσιο).

μικρογραφία|αριστερά|200px|Η Τζούλια Γκοντζάγκα

Το βράδυ της 8ης προς 9η Αυγούστου 1534, η πόλη του Φόντι δέχθηκε επίθεση από τον πειρατή Χαϊρεντίν Μπαρμπαρόσα, ο οποίος επιδίωκε να την απαγάγει και να την παραδώσει στον Σουλεϊμάν Α΄ τον Μεγαλοπρεπή, σουλτάνο του. Η Μπαρμπαρόσα είχε διατάξει να την απαγάγει ο Ιμπραήμ πασάς, ο Οθωμανός μεγάλος Βεζίρης. Το σχέδιο τού πασά ήταν να την προσθέσει στο χαρέμι τού σουλτάνου και να αντικαταστήσει τη Ροξελάνα, τη σύζυγο τού Σουλεϊμάν Α΄.  Όταν αυτή διέφυγε, ο Μπαρμπαρόσα, απογοητευμένος, σφαγίασε τους πληθυσμούς του Φόντι και της γειτονικής Σπερλόνγκα, αν και απωθήθηκε στο κοντινό Ίτρι. Η Τζούλια ξέφυγε μέσα στη νύχτα, συνοδευόμενη από έναν μόνο ιππότη. Αργότερα αυτή σκότωσε τον ιππότη, επειδή ήταν σχεδόν γυμνή κατά τη διαφυγή της και αυτός είχε δει πάρα πολλά. Υπάρχει επίσης εικασία ότι η προσπάθεια του Μπαρμπαρόσα, μπορεί να είχε παρακινηθεί από μέλη της οικογένειας Κολόννα, που επιθυμούσαν να ανακτήσουν τα εδάφη τους μετά το τέλος του συζύγου της Βεσπασιάνο Κολόννα.

Η Τζούλια προσχώρησε σε ένα μοναστήρι στη Νάπολη το 1535 (σε ηλικία 22 ετών) και εκεί συνάντησε τον Χουάν δε Βαλδές το 1536. Αυτή η συνάντηση και η επακόλουθη αλληλογραφία την έφεραν στην προσοχή της Ιεράς Εξέτασης. Αυτό την οδήγησε να γράψει μία επιστολή το 1553 στον καρδινάλιο Έρκολε Γκοντζάγκα για να εκφράσει την έλλειψη συμφωνίας της με τα μεταγενέστερα γραπτά του δε Βαλδές.

Η Τζούλια απεβίωσε σε ηλικία 53 ετών το 1566. Μετά το τέλος της, η αλληλογραφία της με τον Πιέτρο Καρνεζέκι έγινε αιτία να κατηγορηθεί ο Πιέτρο για αίρεση και να καεί σε πάσσαλο (το 1567).

## Οικογένεια
Παντρεύτηκε το 1526 τον Βεσπασιάνο Κολόννα κοντοτιέρο, κόμη του Φοντί και δούκα του Τραέτο. Δεν απέκτησαν απογόνους.

## Πρόγονοι

## Δείτε επίσης
* Φόντι
* Βεσπασιάνο Α΄ Γκοντζάγκα
* Τούρκος σκλάβος

## Βιβλιογραφικές αναφορές


## Εξωτερικοί σύνδεσμοι
* Το παραπάνω περιεχόμενο συνοψίζει -και μεταφράστηκε από- το Eresie.it

## Πηγές
* Camilla Russell, *Giulia Gonzaga και οι θρησκευτικές αντιπαραθέσεις της Ιταλίας* Brepols *του δέκατου έκτου αιώνα*, 2006,
* 
*  
*   <

Κατηγορία:Οίκος των Γκοντζάγκα
Τζοβάννι Βιντσέντσο Γκοντζάγκα

Ο **Τζοβάννι Βιντσέντσο Γκοντζάγκα** (ιταλικά: *Giovanni Vincenzo Gonzaga*) (8 Δεκεμβρίου 1540 - 23 Δεκεμβρίου 1591) ήταν Ιταλός Ρωμαιοκαθολικός καρδινάλιος από τον Οίκο των Γκοντζάγκα-Γκουαστάλα.

## Βιογραφία
Γεννήθηκε στο Παλέρμο και ήταν γιος του Φερράντε Α΄ και της Iσαβέλλας ντι Κάπουα. Ήταν ο μικρότερος αδελφός του καρδινάλιου Φραγκίσκου και ανιψιός του καρδινάλιου Έρκολε Γκοντζάγκα. 

Όταν ήταν νέος, ο εξάδελφός του, Γουλιέλμος Γκοντζάγκα, δούκας της Μάντουα τον κάλεσε στη Μάντουα για να τον βοηθήσει στη διακυβέρνηση του δουκάτου της Μάντοβα. Εκεί έγινε μέλος των Οσπιτάλιων Ιπποτών. Ήταν επίσης βοηθός ηγούμενος (prior) της Μπαρλέτα. 

Ο Πάπας Γρηγόριος ΙΓ΄ τον έκανε καρδινάλιο διάκονο στη Συνεδρίαση της 21ης Φεβρουαρίου 1578. Ο Τζοβάννι Βιντσέντσο έλαβε τον ερυθρό πίλο και τη διακονία του Σαν Τζόρτζιο ιν Βελάμπρο στις 21 Νοεμβρίου 1578. Στις 19 Δεκεμβρίου 1583 επιλέχθηκε για τη διακονία της Σάντα Μαρία ιν Κοσμεντίν. 

Συμμετείχε στο παπικό Συμβούλιο (Conclavium) του 1585, που εξέλεξε τον Πάπα Σίξτο Ε΄. Στις 18 Δεκεμβρίου 1585 επιλέχθηκε για την τάξη των καρδιναλίων ιερέων και η διακονία του -η Σάντα Μαρία ιν Κοσμεντίν- προήχθη *pro illa vice* (γι' αυτή την περίσταση) σε τιτουλάρια εκκλησία. Επελέγει για την τιτουλάρια εκκλησία του Σάντι Μπονιφάτσιο ε Αλέσιο στις 20 Απριλίου 1587. Ο Πάπας Σίξτος Ε΄ τον ονόμασε *ακροατή* (auditor) των δικών για πολίτες του Παπικού Κράτους. 

Ο Τζοβάννι Βιντσέντσο συμμετείχε στο πρώτο παπικό Συμβούλιο του 1590, που εξέλεξε τον Πάπα Ουρβανό Ζ΄, στο δεύτερο παπικό Συμβούλιο του 1590 που εξέλεξε τον Πάπα Γρηγόριο ΙΔ΄ και στο παπικό Συμβούλιο του 1591 που εξέλεξε τον Πάπα Iννοκέντιο Θ΄.

Απεβίωσε στη Ρώμη στις 23 Δεκεμβρίου 1591. Τάφηκε στην εκκλησία του Σάντι Μπονιφάτσιο ε Αλέσιο.

## Πρόγονοι

## Παραπομπές


Τζοβαννι
Κατηγορία:Οσπιτάλιοι Ιππότες
Κατηγορία:Ιταλοί καρδινάλιοι
Σωτήριος Δούρος

Ο **Σωτήριος Δούρος** ή **Ντούρος** ή **Τούρος**, (1775–1823), ήταν Έλληνας πολιτικός της επανάστασης του 1821 από το Πυρί της Θήβας.

Έλαβε μέρος στην Α΄ Εθνοσυνέλευση Επιδαύρου ως παραστάτης της Θήβας, μέλος του Βουλευτικού το 1822, και Δημογέροντας της Θήβας την περίοδο της επανάστασης.

Γιος του ήταν ο Λάμπρος Δούρος δήμαρχος Θηβαίων την περίοδο 1850-1855. Πέθανε το 1823.

## Παραπομπές


Κατηγορία:Έλληνες πληρεξούσιοι
Κατηγορία:Δήμαρχοι της Θήβας
Φραγκίσκος Γκοντζάγκα του Αριάνο

:*Για τον καρδινάλιο του 15ου αιώνα, δείτε το [[Φραγκίσκος Γκοντζάγκα, καρδινάλιος|Φραγκίσκος Γκοντσάγκα, καρδινάλιος]] (1444–1483).*

Ο **Φραγκίσκος**, ιταλ.: **Francesco Gonzaga** (6 Δεκεμβρίου 1538 - 6 Ιανουαρίου 1566) από τον Οίκο των Γκοντζάγκα-Γκουαστάλα ήταν Ιταλός ευγενής, ο οποίος ήταν δούκας του Αριάνο. Ήταν επίσης Ρωμαιοκαθολικός καρδινάλιος και επίσκοπος.

## Βιογραφία
Γεννήθηκε στο Παλέρμο, ως γιος του Φερράντε Α΄ κόμη της Γκουαστάλα και της Ισαβέλλας ντι Κάπουα. Ο πατέρας του ήταν εκείνη την εποχή επίτροπος του Παλέρμο. Ο Φραγκίσκος ήταν ανιψιός του καρδινάλιου Έρκολε Γκοντζάγκα και αδελφός του καρδινάλιου Τζοβάννι-Βιντσέντσο.

Όταν ο Φερράντε απεβίωσε το 1557, ο Έρκολε έγινε κηδεμόνας και ο -νεαρός από τη Μάντουα ανθρωπιστής και μελλοντικός Ιησουίτης- Aντόνιο Ποσεβίνο έγινε διδάσκαλος των αδελφών. Ο Φραγκίσκος σπούδασε νομικά όταν ήταν νέος. Το 1538 έγινε αρχιεπίσκοπος της Γκουαστάλα. Στις 26 Φεβρουαρίου 1560 έγινε αποστολικός αρχιγραμματέας.

Οπάπας Πίος Δ΄ τον έκανε καρδινάλιο διάκονο στη Σύσκεψη της 26ης Φεβρουαρίου 1561. Έλαβε τον ερυθρό πίλο και τη διακονία του Σαν Νικόλα ιν Κάρκερε στις 10 Μαρτίου 1561. Ο πάπας τον ονόμασε παπικό εκπρόσωπο (legatus) στην επαρχία Καμπάνια ε Μαριτίμα.

Στις 2 Μαρτίου 1562 εξελέγη αρχιεπίσκοπος της Κοζέντσα με απολαβές μόνο, επειδή δεν είχε φτάσει στην κανονική ηλικία· ορίστηκε διαχειριστής της επισκοπής.

Στις 16 Ιουλίου 1562 επελέγη για τη Σαν Λορέντσο ιν Λουτσίνα, μία τιτουλάρια εκκλησία, που ανακηρύχθηκε ως διακονία του *pro illa vice* (για την περίσταση). Επελέγη για την τάξη των καρδιναλίων ιερέων την 1η Μαρτίου 1564 και η Σαν Λορέντσο ιν Λουτσίνα επέστρεψε στο καθεστώς της ως τιτουλάριας εκκλησίας εκείνη την εποχή. Παραιτήθηκε από τη διακυβέρνηση της αρχιεπισκοπής της Κοζέντσα λίγο πριν από τις 12 Ιανουαρίου 1565. Στις 5 Μαΐου 1565 εξελέγη επίσκοπος της Μάντοβα με απολαβές μόνο, επειδή δεν είχε φτάσει στην κανονική ηλικία.

Συμμετείχε στο παπικό Συμβούλιο (Conclavium) του 1565-66, που εξέλεξε τον πάπα Πίο Β΄. Απεβίωσε κατά τη διάρκεια του Συμβουλίου, στη Ρώμη στις 6 Ιανουαρίου 1566. Τάφηκε στο Σαν Λορέντσο ιν Λουτσίνα.

## Πρόγονοι

## Βιβλιογραφικές αναφορές


## Πηγές
* 

Κατηγορία:Οίκος των Γκοντζάγκα
Κατηγορία:Ιταλοί καρδινάλιοι
Κατηγορία:Ιταλοί Επίσκοποι
Κατηγορία:Επίσκοποι του 16ου αιώνα
Ιωδιούχο αστάτιο

Το (**μονο)ϊωδιούχο αστάτιο** (αγγλικά *astatine monoiodine*) είναι ανόργανη διατομική χημική ένωση, με μοριακό τύπο **[[Άστατο|At]][[Ιώδιο|I]]**. Ανήκει στις «διαλογονιακές ενώσεις», δηλαδή στις χημικές ενώσεις μεταξύ αλογόνων.

Το χημικά καθαρό μονοβρωμιούχο αστάτιο, στις κανονικές συνθήκες περιβάλλοντος, είναι κρυσταλλικό στερεό. Όπως όλες οι ενώσεις τους αστατίου, το ιωδιούχο αστάτιο είναι ραδιενεργό. Λίγα είναι γνωστά για το ιωδιούχο αστάτιο λόγω της ακραίας αστάθειας που προκαλείται από τα ταχέως διασπώμενα ισότοπα του αστατίου.

## Παραγωγή
Το ιωδιούχο αστάτιο μπορεί να παραχθεί με ολική σύνθεση, δηλαδή με αντίδραση μεταξύ των στοιχείων που το αποτελούν, δηλαδή αστατίου και ιωδίου:

\mathrm{
I_2 + 2At \xrightarrow{} 2AtI}



## Αναφορές και σημειώσεις


Κατηγορία:Ενώσεις ιωδίου
Κατηγορία:Ασταθείς ενώσεις
Πανεπιστήμιο της Ουτρέχτης

Το **Πανεπιστήμιο της Ουτρέχτης** (, πρώην *Rijksuniversiteit Utrecht*) είναι δημόσιο ερευνητικό πανεπιστήμιο στην Ουτρέχτη της Ολλανδίας. Ιδρύθηκε στις 26 Μαρτίου 1636 και είναι ένα από τα παλαιότερα πανεπιστήμια στις Κάτω Χώρες. Το 2018 είχε 31.801 φοιτητές και 7.191 καθηγητές και προσωπικό. Το 2018 απονεμήθηκαν 525 διδακτορικά πτυχία και δημοσιεύθηκαν 6.948 επιστημονικά άρθρα. Ο προϋπολογισμός του πανεπιστημίου για το 2018 ήταν 857 εκατομμύρια ευρώ .

Το Πανεπιστήμιο της Ουτρέχτης αριθμεί μεγάλο αριθμό διακεκριμένων μελετητών μεταξύ των αποφοίτων και των καθηγητών του, συμπεριλαμβανομένων 12 βραβευμένων με Νόμπελ και 13 βραβευμένων με Spinoza. Το Πανεπιστήμιο της Ουτρέχτης συγκαταλέγεται στα 100 κορυφαία πανεπιστήμια στον κόσμο από πέντε μεγάλους πίνακες κατάταξης. Κατατάσσεται ως το καλύτερο πανεπιστήμιο στην Ολλανδία με την κατάταξη των παγκόσμιων πανεπιστημίων της Σαγκάης 2019, καθώς και στην 13η θέση στην Ευρώπη και την 49η στον κόσμο.

Το σύνθημα του πανεπιστημίου είναι το "*Sol Iustitiae Illustra Nos*", που σημαίνει «Ο Ήλιος της Δικαιοσύνης να μας φωτίζει». Αυτό προέρχεται από μια μετάφραση της Λατινικής Βίβλου, από εδάφιο του Μαλαχίας 4: 2. Το Πανεπιστήμιο Rutgers, έχοντας ιστορικές σχέσεις με το Πανεπιστήμιο της Ουτρέχτης, χρησιμοποιεί μια τροποποιημένη εκδοχή αυτού του ρητού.

Το Πανεπιστήμιο της Ουτρέχτης διευθύνεται από Πανεπιστημιακό Συμβούλιο.

Έχει στενούς δεσμούς με άλλα ιδρύματα διεθνώς μέσω της συμμετοχής του στην Ένωση Ευρωπαϊκών Ερευνητικών Πανεπιστημίων (LERU), το δίκτυο Utrecht και την Ευρωπαϊκή Πανεπιστημιακή Ένωση (EUA).

## Παραπομπές


## Εξωτερικοί σύνδεσμοι
* 

Κατηγορία:Πανεπιστήμια στην Ολλανδία
Κατηγορία:Λήμματα που περιέχουν κείμενο στα λατινικά
Χημική τροποποίηση

**Χημική τροποποίηση** είναι οποιαδήποτε χημική διεργασία, ή σειρά χημικών διεργασιών, οι οποίες αποσκοπούν στη μεταβολή της χημικής δομής και σύστασης είτε μορίων, είτε κυρίως πολυμερών.

Η χημική τροποποίηση, στην περιοχή της Χημείας, αναφέρεται και περιγράφει τη μετατροπή μακρομορίων διαμέσου μιας χημικής αντίδρασης ή μιας σειράς χημικών αντιδράσεων.

## Χημική τροποποίηση ηλεκτροδίων
Χημικώς τροποποιημένα ηλεκτρόδια είναι ηλεκτρόδια των οποίων οι επιφάνειες έχουν χημικώς τροποποιηθεί με στόχο να αλλάξουν, προς το καλύτερο, τις ίδιες ιδιότητες του, ήτοι: φυσικές, χημικές, ηλεκτροχημικές, οπτικές, και ηλεκτρικές ιδιότητες ή/και τα χαρακτηριστικά αγωγιμότητάς των.
Στη συνέχεια, αυτά τα τροποποιημένα ηλεκτρόδια δύνανται να αξιοποιηθούν σε εφαρμογές έρευνας, με υψηλή προστιθέμενη αξία.

## Βιοχημεία
Στην περιοχή της βιοχημείας, η χημική τροποποίηση είναι μια τεχνική με την οποία, δομικά αντιδρούν μία πρωτεϊνη ή ένα νουκλεϊκό οξύ μαζί με ένα ή περισσότερα αντιδραστήρια. Έτσι, αποκτώντας γνώσεις από την εργαστηριακή μελέτη διά της τροποποίησης, είναι εφικτό να γίνουν εφαρμογές, όπως λ.χ.
* να αναγνωριστούν τμήματα του μορίου που εκτίθενται και είναι πιθανώς αντιδρώντα,
* να καθοριστούν ποια παραπροϊόντα είναι σημαντικά για έναν συγκεκριμένο φαινότυπο, λ.χ. για μια ενζυματική διαδικασία,
* να εισαχθούν νέες δραστικές ομάδες εντός ενός συγκεκριμένου μακρομορίου, ή/και
* να υλοποιηθούν σταυροσυνδέσεις (crosslinks) σε μακρομόρια.

## Χημική τροποποίηση πλευρικών ομάδων σε πρωτεϊνες
* Ιωδοακεταμίδιο
* Ιωδοξικό οξύ, (ICH2CO2H)
* Υποσερικό δισουλφοηλεκτριμιδύλιο
* Ν-αιθυλομαλεϊμίδιο
* Μεθανοθειοσουλφονικό μεθύλιο
* MTSL

## Χημική τροποποίηση νανοσωλήνων άνθρακα
Εφαρμογή χημικών «στρατηγικών» στη σύνθεση νέων υβριδικών συστημάτων νανοσωλήνων άνθρακα.

## Χημική τροποποίηση του ξύλου
Το ξύλο ως πολυμερές υλικό δύναται να υποστεί χημικής τροποποίησης, υπό συγκεκριμένες συνθήκες υψηλής πίεσης και θερμοκρασίας, με τελικό στόχο τη βελτίωση των ιδιοτήτων του (φυσικών – χημικών – βιολογικών) με χημική αντίδραση της λιγνίνης και της κυτταρίνης, με ενώσεις όπως:
* Οξικό ανυδρίτη
* Φουρφουρυλική αλκοόλη

## Παραπομπές


Κατηγορία:Χημεία
Ιωαννίκιος Αλεξανδρείας

Ο **Ιωαννίκιος** (ο λεγόμενος «*Κύπριος*», κατά κόσμον *Ιωάννης Διόδιος*) διετέλεσε Πατριάρχης Αλεξανδρείας μεταξύ των ετών 1645 και 1657.

Γεννήθηκε στην Κύπρο, από πατέρα Κύπριο και μητέρα από την Κρήτη. Νονός του ήταν ο Γεράσιμος Σπαρταλιώτης, ο οποίος ως Πατριάρχης Αλεξανδρείας τον χειροτόνησε διάκονο και τον έκανε αρχιδιάκονό του. Ο ίδιος τον χειροτόνησε πρεσβύτερο στις 26 Οκτωβρίου 1628 και τον έκανε μέγα πρωτοσύγκελλο του Πατριαρχείου Αλεξανδρείας.

Εξελέγη Επίσκοπος Βεροίας το 1638 και ξεκίνησε την εκκλησιαστική του υπηρεσία στο Πατριαρχείο Κωνσταντινουπόλεως συμμετέχοντας σε Συνόδους το 1638 και το 1644. Το 1639, πριν από το θάνατό του, ο Πατριάρχης Αλεξανδρείας Μητροφάνης υπέδειξε τον Ιωαννίκιο ως διάδοχό του, αλλά ο Πατριάρχης Κύριλλος Κονταρής αντιτάχθηκε στην υποψηφιότητά του και έτσι αναδείχθηκε Πατριάρχης ο Νικηφόρος.

Ο Ιωαννίκιος εξελέγη τελικά Πατριάρχης Αλεξανδρείας τον Ιούνιο του 1645 και κληρονόμησε την σύγκρουση σχετικά με μετόχι της Μονής Σινά στο Κάιρο. Ο επίσκοπος Σινά Ιωάσαφ κατάφερε να εξασφαλίσει την προστασία ισχυρών προσώπων, κυρίως του Μολδαβού άρχοντα Βασίλε Λούπου. Υπό την πίεσή του, όπως και αυτή του Σουλτάνου Μωάμεθ Δ΄, ο Πατριάρχης Κωνσταντινουπόλεως Ιωαννίκιος Β΄ επέτρεψε το 1651 στους Σιναΐτες να διατηρήσουν το μετόχι στο Κάιρο.

Πέθανε στις 15 Σεπτεμβρίου 1657 από πανώλη.

## Παραπομπές


## Πηγές
* Δικτυακός τόπος Πατριαρχείου Αλεξανδρείας
* 

Κατηγορία:Πατριάρχες Αλεξανδρείας και πάσης Αφρικής
Κατηγορία:Μητροπολίτες Βεροίας, Ναούσης και Καμπανίας
Καταλανικές περιφερειακές εκλογές 2021

Στις 14 Φεβρουαρίου 2021 διεξήχθησαν **περιφερειακές εκλογές στην [[Καταλονία]]**, για να εκλεγούν τα 135 μέλη του Καταλανικού κοινοβουλίου.

## Εκλογικό σύστημα
Το Καταλανικό κοινοβούλιο είναι το νομοθετικό σώμα της Καταλονίας, η οποία είναι μία από τις αυτόνομες κοινότητες της Ισπανίας. Ο τρόπος οργάνωσης, οι εξουσίες και οι αρμοδιότητές του, έχουν οριστεί στο Καταλανικό Καταστατικό Αυτονομίας του 2006, και είναι σύμφωνα με το Ισπανικό Σύνταγμα. Μπορεί να αποτελείται από 100 ως 150 μέλη, τα οποία εκλέγονται με δημοκρατικές, άμεσες, ελεύθερες εκλογές, με καθολική και μυστική ψηφοφορία, για τετραετή θητεία. Οι τρέχουσες εκλογές έγιναν για 135 μέλη. Το εκλογικό σύστημα είναι αναλογική εκπροσώπηση από 4 πολυεδρικές περιφέρειες που αντιστοιχούν στις 4 επαρχίες της Καταλονίας: 85 από την επαρχία της Βαρκελώνης, 18 από της Ταρραγόνα, 17 από της Ζιρόνα και  15 από της Λιέιδας. Τα ψηφοδέλτια παρουσιάζουν τους υποψήφιους σε κλειστές λίστες πολιτικών κομμάτων, δηλαδή ο εκλογέας ψηφίζει ένα κόμμα (με όλους τους υποψήφιους της λίστας του) και όχι έναν μεμονωμένο υποψήφιο του κόμματος. Το εκλογικό όριο για να μπει ένα κόμμα στο κοινοβούλιο είναι 3% του συνολικού αριθμού ψήφων της περιφέρειας. Η κατανομή των εδρών γίνεται με μεθοδο Ντ'Οντ.

Δικαίωμα ψήφου έχουν όλοι οι πολίτες της Καταλονίας, ηλικίας άνω των 18 ετών, υπό την προϋπόθεση να μην  έχουν αποστερηθεί το δικαίωμα λόγω δικαστικής απόφασης ή ιατρικής διάγνωσης. Οι Καταλανοί του εξωτερικού έχουν τη δυνατότητα να ψηφίσουν, υπό την προϋπόθεση να υποβάλλουν πρώτα αίτηση στο αντίστοιχο Ισπανικό προξενείο της χώρας τους. Οι εκλογείς μπορούν να ψηφίσουν με δύο τρόπους: προσωπικά στο εκλογικό κέντρο της περιφέρειάς τους ή ταχυδρομικά με επιστολική ψήφο.

## Διεξαγωγή

Αρχείο:Eleccions al Parlament de Catalunya 2021 a Riudoms 02.jpg|Στην ψηφοφορία λήφθηκαν τα απαιτούμενα μέτρα προστασίας από τον κορονοϊό.
Αρχείο:Eleccions al Parlament de Catalunya 2021 a Riudoms 04.jpg|Στις εκλογές συμμετείχαν πολλά κόμματα
Αρχείο:Vot PSC Parlament Catalunya 14F 2021-BCN.pdf|Δείγμα: ψηφοδέλτιο του Κόμματος Σοσιαλιστών
Αρχείο:Eleccions al Parlament de Catalunya 2021 a Riudoms 07.jpg|Οι κάλπες άνοιξαν στις 9.00 το πρωί και έκλεισαν στις 20.00.

[μικρογραφία|315x315εσ|Χάρτης για τα κόμματα που πλειοψήφησαν ανά [Κομάρκες της Καταλονίας|κομάρκα]]
[μικρογραφία|315x315px|Η προσέλευση ανά [Κομάρκες της Καταλονίας|κομάρκα την 1 μ.μ. και 6 μ.μ.]]
μικρογραφία|349x349px|Τα ποσοστά ψήφων που έλαβαν τα κόμματα ανά επαρχία.

## Αποτελέσματα

## Παραπομπές


Κατηγορία:Εκλογές στην Ισπανία
Κατηγορία:Εκλογές του 2021
Πιέτρο Γκάμπα

Ο κόμης **Πιέτρο Γκάμπα** (ιταλικά: *Conte Pietro Gamba*, Ραβέννα, 1801 – Τακτικούπολη, Μέθανα, 1828) ήταν Ιταλός φιλέλληνας, φίλος του Λόρδου Βύρωνα και αδελφός της ερωμένης του, κόμισσας Τερέζας Γκουιτσιόλι.

Γεννήθηκε στη Ραβένα το 1801, υιός του Ρουτζέρο Γκάμπα Γκιζέλλι (*Ruggero Gamba Ghiselli*) (1770 - 1846) και της κόμισσας Αμαλίας Γκάμπα (*Amalia Contessa Gamba*). Αδελφή του ήταν η Τερέζα, η οποία παντρεύτηκε τον κόμη Αλεσσάντρο Γκουϊτσιόλι (*Alessandro Guiccioli*), ο Ιππόλυτος (*Ippolito*) και πέντε ακόμη αδελφές, οι Φαουστίνα (Faustina), Βιττόρια (Vittoria), Ολίμπια (Olimpia), Τζούλια (Giulia) και Λάουρα (Laura).

Ο πατέρας του, Ρουτζέρο Γκάμπα, τασσόταν υπέρ της ενοποίησης της Ιταλίας, ενώ ο ίδιος ο Πιέτρο Γκάμπα ήταν ηγετικό στέλεχος των Καρμπονάρων, και οι αρχές τους συνέλαβαν στις 10 Ιουλίου του 1821, τους εξόρισαν από τα Παπικών Κρατών, απ'όπου και μετέβησαν, αρχικά, στη Μπολόνια. Το 1819, μέσω της αδερφής του, γνωρίστηκε με τον Λόρδο Βύρωνα, με τον οποίο στην πορεία ανέπτυξε στενή φιλία.

Όταν ο Λόρδος Βύρωνας, μετά από την παρότρυνση της Φιλελληνικής Επιτροπής του Λονδίνου, αποφάσισε να μεταβεί στην Ελλάδα, ο Πιέτρο Γκάμπα τον ακολούθησε, μαζί με τον Εδουάρδο Τρελώνυ μπάρκαραν στις 17 Ιουλίου με το μπρίκι Ηρακλής (Hercules) και να φτάνουν στις 3 Αυγούστου στο Αργοστόλι, στην Κεφαλονιά.

Ο Γκάμπα συνόδευσε τον Λόρδο Βύρωνα ως υπασπιστής και γραμματέας του και ο Βύρων τον όρισε αντισυνταγματάρχη στο στρατιωτικό σώμα του οποίου τον σχηματισμό χρηματοδότησε. Έπειτα από τον θάνατο του Βύρωνα, στις 19 Απριλίου 1824, ο Γκάμπα συνόδευσε τη σορό του στην Αγγλία. Από εκεί, το 1825, εξέδωσε το «Χρονικό του τελευταίου ταξιδιού του λόρδου Μπάυρον στην Ελλάδα».

Επέστρεψε στην Ελλάδα, όπου αρρώστησε και απεβίωσε το 1828 στην Τακτικούπολη (κοντά στα Μέθανα).

## Εργογραφία
*A narrative of Lord Byron's last journey to Greece. Extracted from the journal of Count P. G., who attended his Lordship in that expedition, 1825  (Χρονικό του τελευταίου ταξιδιού του λόρδου Μπάυρον στην Ελλάδα)
**από τα Google books
** από τη σελίδα Lord Byron and his Times

## Παραπομπές


Κατηγορία:Ιταλοί φιλέλληνες
Κατηγορία:Ιταλοί επαναστάτες
Κατηγορία:Ιταλοί συγγραφείς
Φάνης Αθανασιάδης

Ο **Φάνης Αθανασιάδης** ήταν Έλληνας ποδοσφαιριστής, ο οποίος αγωνίστηκε ως πλάγιος οπισθοφύλακας για την ομάδα του Άρη Θεσσαλονίκης κατά τα πρώτα χρόνια της Α' εθνικής κατηγορίας.

## Βιογραφία
Ο Αθανασιάδης γεννήθηκε στον Άγιο Πέτρο του Κιλκίς τον Ιανουάριο του 1944 και αγωνίστηκε για πρώτη φορά στις ακαδημίες του Άρη Κουφαλίων. Σε ηλικία δεκαπέντε ετών μεταγράφηκε στις ακαδημίες του Άρη Θεσσαλονίκης και αγωνίστηκε στην πρώτη ομάδα την σεζόν 1962-63, όπου συμμετείχε στους αγώνες μπαράζ για την σωτηρία της ομάδας, σκοράροντας στον αγώνα εναντίον της Προοδευτικής.

Την επόμενη σεζόν ξεκίνησε ως βασικός, αλλά ένας τραυματισμός τον παραγκώνισε στον πάγκο της ομάδας. Επέστρεψε στο τέλος της χρονιάς, αλλά ένας νέος τραυματισμός σε φιλικό αγώνα της ομάδας νέων, τον άφησε εκτός αγωνιστικής δράσης στο μεγαλύτερο μέρος της σεζόν 1964-65.

Στις 26 Οκτωβρίου 1965, αγωνίστηκε στον ευρωπαϊκό αγώνα εναντίον της Κολωνίας και παρ' ότι τραυματίστηκε στο πρώτο ημίχρονο, συνέχισε να αγωνίζεται χωλαίνοντας μέχρι το 85ο λεπτό, όταν και αποβλήθηκε. Την θέση του στην ομάδα πήρε ο Ναλμπάντης και τη σεζόν 1966-67 ήταν αναπληρωματικός.

Οι συνεχείς τραυματισμοί τον οδήγησαν να σταματήσει το ποδόσφαιρο το 1967, μόλις σε ηλικία 23 ετών. Τα επόμενα χρόνια παρέμεινε στον Άρη σε προπονητικές θέσεις στις ακαδημίες του συλλόγου.

Τη σεζόν 1984-85 διετέλεσε βοηθός προπονητή του Ολλανδού Τάις Λίμπρεχτς στην ανδρική ομάδα του συλλόγου.

Τη σεζόν 1985-86 ξεκίνησε προπονητής του Ποσειδώνα Μηχανιώνας (Γ Εθνική) ενώ τη σεζόν 1989-1990 διετέλεσε προπονητής του Αιγινιακού. 

Απεβίωσε στις 25 Φεβρουαρίου 2014 από καρκίνο.

## Παραπομπές


## Πηγές
* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Σιερ-ντε-Λυσόν

Το **Σιερ-ντε-Λυσόν** (γαλλικά: *Cier-de-Luchon*, οξιτανικά: *Cièr de Luishon*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιερουά (γαλλικά: *Cierois*).

## Παραπομπές


## Εξωτερικοί σύνδεσμοι
* 

Κατηγορία:Κοινότητες της Ωτ-Γκαρόν
Σιερ-ντε-Ριβιέρ

Το **Σιερ-ντε-Ριβιέρ** (γαλλικά: *Cier-de-Rivière*, οξιτανικά: *Cièr d'Arribèra*) είναι γαλλική κοινότητα στο νομό της Ωτ-Γκαρόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιεραί (γαλλικά: *Ciérais*).

## Παραπομπές


Κατηγορία:Κοινότητες της Ωτ-Γκαρόν
Sonder Kfz-1

Το **Sonder Kfz-1** ή **SK-1,** επίσης γνωστό ως **Garant 30k SK-1,** ήταν ένα τεθωρακισμένο όχημα περιπολίας και το μόνο τεθωρακισμένο όχημα μαζικής παραγωγής της Ανατολικής Γερμανίας. Μπήκε σε υπηρεσία από την Αστυνομία της Ανατολικής Γερμανίας (*KVP*, *Kasernierte Volkspolizei*) το 1953. Χρησιμοποιήθηκε από την αστυνομία για την καταστολή των διαδηλώσεων και επισοδίων και ύστερα από τον Εθνικό Λαϊκό Στρατό (*Nationale Volksarmee*). 

Στις 13 Αυγούστου του 1961 χρησιμοποιήθηκαν για την κατασκευή του Τοίχους του Βερολίνου. 

Παρόλο που οπτικά μοίαζει με το τεθωρακισμένο της Σοβιετικής Ένωσης, BA-64 τα δύο δεν βασίζονται στο ίδιο μοντέλο.  

Το SK-1 βασίστηκε στο αμάξωμα του φορτηγού Phänomen Granit 30k/ Robur Garant 30k, το οποίο θωρακίστηκε και στο οποίο προστέθηκε ένας πυργίσκος ελαφριάς θωράκισης. Λόγω του μεγαλύτερου βάρους είχε ενισχυμένο οπίσθιο άξωνα.  Έχει πόρτα στο πίσω μέρος του κύτους (αγγλ. *hull* ) για την είσοδο του πληρώματος και μια πόρτα στην κορυφή του πυργίσκου. Ο πυργίσκος έχει πολλά ανοίγματα για καλύτερη όραση και ένα άνοιγμα για πολυβόλο. Σχεδιάστηκε για χρήση σε ασφαλτωμένους δρόμους.

Με την επανένωση της Γερμανίας, τα περισσότερα SK-1 αποσύρθηκαν και διαλύθηκαν, εκτός από ορισμένα που στάλθηκαν σε μουσεία ή ιδιωτικούς συλλέκτες.

## Προδιαγραφές

* κινητήρας ντίζελ
* Φορτίο 300 κιλών
* Βάρος οχήματος 5,4 τόνοι
* Πλήρωμα 2 + 3
* Καπάκι καυσίμου 120/48
* Θωράκιση 16mm
* Armament MG-34 με 900 βολές, πυρομαχικών 7,92 mm

## Φωτογραφίες
Τεθωρακισμένα οχήματα Sonder Kfz-1 σε παρέλαση για τον εορτασμό των 12 χρόνων από την ίδρυση της ΛΔΓ στο Eisenhüttenstadt του Ανατολικού Βερολίνου στις 7 Οκτωβρίου του 1961.
Αρχείο:Bundesarchiv Bild 183-85711-0008, Berlin, Mauerbau, Kampfgruppen, Appell.jpg
Αρχείο:Bundesarchiv Bild 183-85711-0005, Berlin, Mauerbau, Kampfgruppen, Appell.jpg
Αρχείο:Bundesarchiv Bild 183-87126-0002, Eisenhüttenstadt, 12. Jahrestag DDR-Gründung, Parade.jpg


## Παραπομπές

## Εξωτερικοί σύνδεσμοι

* Εικόνα στο Polizeiautos.de

Κατηγορία:Οχήματα
Βορειοδυτικό Πέρασμα

Το **Βορειοδυτικό Πέρασμα** είναι η διαδρομή που συνδέει τον Ατλαντικό και τον Ειρηνικό ωκεανών μέσω του Αρκτικού Ωκεανού, κατά μήκος της βόρειας ακτής της Βόρειας Αμερικής μέσω των πλωτών οδών που βρίσκονται ανάμεσα στα νησιά του Καναδικού Αρκτικού Αρχιπελάγους. Η ανατολική διαδρομή κατά μήκος της Αρκτικής ακτής της Νορβηγίας και της ρωσικής Σιβηρίας ονομάζεται Βορειοανατολικό πέρασμα.

Τα διάφορα νησιά του αρχιπελάγους χωρίζονται μεταξύ τους  και από την Καναδική ηπειρωτική χώρα από μια σειρά Αρκτικών υδατοδρόμων, γνωστών ως Βορειοδυτικά περάσματα.

Για αιώνες, οι Ευρωπαίοι εξερευνητές αναζητούν ένα πλωτό πέρασμα ως μια πιθανή εμπορική οδό προς την Ασία. Το 1850 ο ιρλανδός εξερευνητής Ρόμπερτ ΜακΚλιουρ ανακάλυψε μια βόρεια διαδρομή καλυμμένη από πάγο. Αυτή η διαδρομή ήταν μέσω ενός πιο νότιου ανοίγματος που εξερεύνησε ο Σκωτσέζος Τζον Ρέι το 1854. Ο νορβηγός Ρόαλντ Αμούνδσεν διέσχισε το πέρασμα το 1903-1906. Μέχρι το 2009 οι παγετώνες της Αρκτικής εμπόδιζαν την κίνηση των πλοίων στο μεγαλύτερο μέρος του έτους, αλλά η υποχώρηση των πάγων κάνει την περιδιάβαση του βορειοδυτικού περάσματος πιο εύκολη.

Οι επίμαχες αξιώσεις σχετικά με το σε ποιον ανήκουν τα ύδατα μπορεί να περιπλέξει την μελλοντική ναυσιπλοία στην περιοχή: η Καναδική κυβέρνηση υποστηρίζει ότι τα Βορειοδυτικά Περάσματα είναι μέρος των εσωτερικών υδάτων του Καναδά, αλλά οι Ηνωμένες Πολιτείες και διάφορες Ευρωπαϊκές χώρες ισχυρίζονται ότι η περιοχή είναι ένα διεθνές στενό και χώρος μεταφορών, επιτρέποντας την ελεύθερη και απρόσκοπτη διέλευση. Αν, σύμφωνα και με τους ισχυρισμούς, μέρη του ανατολικού άκρου του περάσματος έχουν βάθος 15 μέτρων και κάτι, η βιωσιμότητα της διαδρομής ως ευρασιατική ναυτιλιακή γραμμή μειώνεται. Το 2016, μια Κινεζική ναυτιλιακή γραμμή εξέφρασε την επιθυμία να εκτελέσει τακτικά δρομολόγια στην περιοχή, αφού το Nordic Orion έκανε επιτυχής διάβαση του περάσματος τον Σεπτέμβριο του 2013.

## Παραπομπές


## Εξωτερικοί σύνδεσμοι
* 

Κατηγορία:Βόρειος Καναδάς
Κατηγορία:Γεωγραφία της Αρκτικής
Κατηγορία:Αρκτικός Ωκεανός
Island (γκρουπ)

Οι **Island** (Ελληνικά: *Νησί*) ήταν ένα μουσικό συγκρότημα που δημιουργήθηκε για να εκπροσωπήσει την Κύπρο στο .

Το γκρουπ ήταν οι πρώτοι Κύπριοι συμμετέχοντες στο διαγωνισμό τραγουδιού της Eurovision, αφού εκείνη τη χρονιά η Κύπρος έκανε το ντεμπούτο της, με το τραγούδι "Μόνικα". Τερμάτισαν στην έκτη θέση με 69 βαθμούς, ένα από τα καλύτερα αποτελέσματα στην ιστορία της χώρας στο διαγωνισμό.

Μέλη του γκρουπ ήταν η Αλέξια Βασιλείου, η οποία θα εκπροσωπήσει την Κύπρο ως σόλο καλλιτέχνης  με το τραγούδι "Άσπρο Μαύρο", η Αρετή Κασάπη-Xαραλαμπίδου, ο Άριστος Μοσχοβάκης, ο οποίος σύνθεσε τα τραγούδια "Θυμάμαι" και "Μη Σταματάς", συμμετοχές της Κύπρου το  και το , αντίστοιχα, ο Ρότζερ Λι και ο Δώρος Γεωργιάδης, ο οποίος σύνθεσε το τραγούδι "Σωκράτη" για την Ελλάδα το  που τερμάτισε στην 8η θέση.

## Δισκογραφία
### Σίνγκλς
*1998: "Μόνικα"

## Παραπομπές


Κατηγορία:Κυπριακά μουσικά συγκροτήματα
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Μόνικα (τραγούδι)

Το **"Μόνικα"** ήταν η πρώτη συμμετοχή για την Κύπρο στο Διαγωνισμό Τραγουδιού της Eurovision, ερμηνευμένο στα Ελληνικά στο  από τους Island.

Το τραγούδι ερμηνεύτηκε δέκατο όγδοο σε σειρά εμφάνισης, μετά την Ελλάδα με τον Γιάννη Δημητρά και το "Φεγγάρι Καλοκαιρινό" και πριν την Ελβετία με τους Peter, Sue & Marc και το "Io senza te". Το τέλος της ψηφοφορίας, έλαβε 69 βαθμούς, τερματίζοντας στην έκτη θέση ανάμεσα σε 20 συμμετοχές.

Το τραγούδι είναι ερωτική ποπ μπαλάντα. Στο ρεφρέν οι στίχοι "παίζουν" στις λέξεις "μόνη" και το γυναικείο όνομα "Μόνικα".

Ακολούθησε ως Κύπριος εκπρόσωπος στο  η Άννα Βίσση με το "Μόνο η Αγάπη".

## Παραπομπές


Κατηγορία:Διαγωνισμός Τραγουδιού Eurovision 1981
Κατηγορία:Τραγούδια της Κύπρου στη Eurovision
Σπυρίδων Κουρκουμέλης

Ο **Σπυρίδων Κουρκουμέλης** ή **Κορκουμέλης**, ήταν Έλληνας αγωνιστής και πολιτικός της επανάστασης του 1821 από το Ανατολικό.

Προεπαναστατικά ήταν πρόκριτος Αιτωλικού, έλαβε μέρος στην Συνέλευση του Μεσολογγίου το 1821 και στην Γ΄ Συνέλευση της Δυτικής Χέρσου Ελλάδος το 1824 στο Ανατολικό. Έπειτα συμμετείχε στην  Α΄ Εθνοσυνέλευση Επιδαύρου ως παραστάτης του Αιτωλικού, όπου εκλέχτηκε μέλος του Βουλευτικού το 1822.

Αιχμαλωτίστηκε κατά την παράδοση του Ανατολικού το 1823, ενώ το 1829 συμμετείχε και στην Δ΄ Εθνοσυνέλευση Άργους.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Οικογένεια Καρασταμάτη

Η **Οικογένεια Καρασταμάτη** είναι παλιά οικογένεια πλοιοκτητών από το χωριό Αγία Παρασκευή της Κρήνης της Μικράς Ασίας.
Μετά τη Μικρασιατική Καταστροφή μέλη της οικογένειας αναγκάστηκαν να διαφύγουν σε διάφορα μέρη της Ελλάδος όπως Κρήτη, Πήλιο, Σκιάθο κ.α. δημιουργώντας νέους κλάδους.
Γόνος της οικογένειας υπήρξε ο νεο-ιερομάρτυρας Γεώργιος Καρασταμάτης που μαρτύρησε την 4η Σεπτεμβρίου του 1922 κατά τα γεγονότα της Μικρασιατικής Καταστροφής.

## Παραπομπές


Κατηγορία:Ελληνικές οικογένειες
Φλογισμένα Νιάτα (ταινία, 1947)

Τα ***Φλογισμένα Νιάτα*** (Πρωτότυπος τίτλος: *Le Diable au corps*) είναι γαλλική δραματική ταινία του 1947 σε σκηνοθεσία Κλωντ Ωτάν-Λαρά με πρωταγωνιστές τη Μισελίν Πρελ και τον Ζεράρ Φιλίπ. Η ταινία είναι μεταφορά στην οθόνη του μυθιστορήματος του Ραϊμόν Ραντιγκέ *Με τον διάβολο στο κορμί* (1923)*,* από το οποίο προέρχεται ο γαλλικός τίτλος*.*

## Πλοκή
Στη Γαλλία κατά τη διάρκεια του Α 'Παγκοσμίου Πολέμου, η όμορφη νοσοκόμα σε στρατιωτικό νοσοκομείο Μαρτ (Μισελίν Πρελ) περιμένει τον αρραβωνιαστικό της Ζακ, που βρίσκεται στο μέτωπο, πολεμώντας για την πατρίδα. Η Μαρτ μπλέκεται σε μια θυελλώδη σχέση με τον 17χρονο Φρανσουά (Ζεράρ Φιλίπ), μαθητή και πολύ νέο για να καταταχθεί στο στρατό, με τον οποίο ζει τον απόλυτο έρωτα πριν παντρευτεί τον Ζακ. Ο ζηλότυπος Φρανσουά παλεύει με το γεγονός ότι η Μαρτ παντρεύτηκε, ενώ αυτή προσπαθεί να αποδείξει την αφοσίωσή της στον νεαρό, φλογερό εραστή της. Τα πράγματα γίνονται ακόμη πιο περίπλοκα όταν η Μαρτ μένει έγκυος με το μωρό του Φρανσουά.

## Αποδοχή
Η ταινία, γυρισμένη το 1947, είναι μεταφορά στην οθόνη του μυθιστορήματος του Ραϊμόν Ραντιγκέ *Με τον διάβολο στο κορμί* (1923), και σηματοδότησε την άμεση μεταπολεμική περίοδο. Όταν προβλήθηκε στο Μπορντώ τον Σεπτέμβριο 1947, η ταινία θεωρήθηκε σκανδαλώδης, επέσυρε τη δημόσια κατακραυγή και επικρίθηκε τόσο για το προκλητικό για την εποχή θέμα της μοιχείας όσο και για το αντιμιλιταριστικό της πνεύμα. Δημοσιογράφοι ζήτησαν ακόμη και την απόσυρση της ταινίας. Κατά την προβολή στο φεστιβάλ των Βρυξελλών στις 29 Ιουνίου 1947, ο Γάλλος πρέσβης αποχώρησε.

Παρόλα αυτά, η ταινία επαινέθηκε από τους καλλιτεχνικούς κύκλους και την κινηματογραφική κριτική και ο Ζεράρ Φιλίπ έλαβε το βραβείο ανδρικού ρόλου στο φεστιβάλ των Βρυξελλών 1947 και η Μισελίν Πρελ το βραβείο καλύτερης ηθοποιού στα βραβεία *Victoires du cinéma français*.

Ο κριτικός κινηματογράφου Αλέξης Ν. Δερμεντζόγλου αναφέρει τα *Φλογισμένα Νιάτα* ανάμεσα στις «22 κορυφαίες ταινίες για τον Α' Παγκόσμιο πόλεμο».

## Παραπομπές


## Εξωτερικοί σύνδεσμοι
*

Κατηγορία:Ταινίες του 1947 
Κατηγορία:Γαλλικές ταινίες της δεκαετίας 1940
Κατηγορία:Γαλλόφωνες ταινίες 
Κατηγορία:Ταινίες βασισμένες σε γαλλικά μυθιστορήματα 
Κατηγορία:Γαλλικές δραματικές ταινίες
Κατηγορία:Γαλλικές ασπρόμαυρες ταινίες
Κονγκ: Η Νήσος του Κρανίου

Το **Κονγκ: Η Νήσος του Κρανίου** (αγγλικά: *Kong: Skull Island*) είναι μια μέτρια κινηματογραφική αμερικανική ταινία του 2017 σε σκηνοθεσία του Τζόρνταν Βογκτ-Ρόμπερτς. Είναι μια επανεκκίνηση του  franchise του King Kong και χρησιμεύει ως η δεύτερη ταινία στο  MonsterVerse της Legendary. Στην ταινία πρωταγωνιστούν οι Τομ Χίντλστον, Σάμιουελ Λ. Τζάκσον, Τζον Γκούντμαν, Μπρι Λάρσον, Τζινγ Τιάν, Τόμπυ Κέμπελ, Τζον Όρτιζ, Κόρει Χόκινς, Τζείσον Μίτσελ, Σεί Γουίγκμαν, Τόμας Μαν, Τέρρυ Νόταρι και Τζον Κ. Ραίλι . Στην ταινία, που διαδραματίζεται στο 1973, μια ομάδα επιστημόνων και στρατιωτών του Βιετνάμ ταξιδεύουν στο άγνωστο νησί του Κρανίου και συναντούν το πανίσχυρο Κονγκ, έναν τεράστιο πίθηκο που είναι ο τελευταίος του είδους του, ακολουθούμενο και από άλλα τρομακτικά πλάσματα.

Η ταινία ανακοινώθηκε τον Ιούλιο του 2014 στο Σαν Ντιέγκο Comic-Con και ο Τζόρνταν Βογκτ-Ρόμπερτς ανακοινώθηκε ως σκηνοθέτης τον Σεπτέμβριο του 2014. Το έργο ξεκίνησε αρχικά στην Universal Pictures ως ιστορία προέλευσης, αλλά αργότερα μεταφέρθηκε στην Warner Bros. για να αναπτύξει ένα κοινό κινηματογραφικό σύμπαν με τον Godzilla και τον King Kong. Τα κύρια γυρίσματα ξεκίνησαν τον Οκτώβριο του 2015 στη Χαβάη και σε διάφορες τοποθεσίες γύρω από το Βιετνάμ και έληξαν τον Μάρτιο του 2016.

Η ταινία κυκλοφόρησε θεατρικά στις 10 Μαρτίου 2017, σε θετικά σχόλια, με επαίνους για τα οπτικά εφέ, τη δράση και τις ερμηνείες της, ιδιαίτερα των Σάμιουελ Τζάκσον και Τζον Ραίλι. Ήταν επίσης μια επιτυχία στο box office, αποφέροντας 566 εκατομμύρια δολάρια παγκοσμίως. Η ταινία έλαβε μια υποψηφιότητα για τα καλύτερα οπτικά εφέ στα 90η Απονομή των Όσκαρ. Μια συνέχεια, με τίτλο *[[Γκοτζίλα vs. Κονγκ|Γκοτζίλα vs Κογνκ]]*, κυκλοφόρησε στις 31 Μαρτίου 2021 και μια ακόμα με τίτλο *[[Γκοτζίλα x Κονγκ: Η Νέα Αυτοκρατορία]]* κυκλοφόρησε στις 29 Μαρτίου 2024.

## Παραπομπές

## Εξωτερικοί Σύνδεσμοι
* Επίσημη ιστοσελίδα
* 

Κατηγορία:Ταινίες του 2017
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες δράσης
Κατηγορία:Αμερικανικές 3D ταινίες
Κατηγορία:Ταινίες γυρισμένες στην Αυστραλία
Κατηγορία:Reboots ταινιών
Κατηγορία:Ταινίες τοποθετημένες στο Σικάγο
Κατηγορία:Κινγκ Κονγκ (ταινίες)
Κατηγορία:MonsterVerse
Κατηγορία:Ταινίες με μουσική σύνθεση Χένρι Τζάκμαν
Κατηγορία:Ταινίες IMAX
Κατηγορία:Ταινίες παραγωγής Legendary Pictures
Σύνδρομο Σβαρτς-Γιάμπελ

Το **σύνδρομο Σβαρτς-Γιάμπελ** (αγγλικά: *Schwartz–Jampel syndrome*, SJS) είναι μια σπάνια γενετική διαταραχή που προκαλείται από μια μετάλλαξη στο γονίδιο της περλεκάνης (*HSPG2*) που προκαλεί οστεοχονδροδυσπλασία, η οποία σχετίζεται με τη μυοτονία. Τα περισσότερα άτομα με σύνδρομο Σβαρτς-Γιάμπελ έχουν σχεδόν φυσιολογικό προσδόκιμο ζωής.

## Αιτία
Το σύνδρομο Σβαρτς-Γιάμπελ προκαλείται από μεταλλάξεις στο γονίδιο *HSPG2*, το οποίο φτιάχνει την πρωτεΐνη περλεκάνη, η οποία βρίσκεται στους μυς και τους χόνδρους. Έχουν μελετηθεί οι σχέσεις μεταξύ της νόσου και της ανεπάρκειας της περλεκάνης. Στο σύνδρομο Σβαρτς-Γιάμπελ, υπάρχει υποψία ότι η μη φυσιολογική λειτουργία της περλεκάνης οδηγεί σε ανεπάρκεια της ακετυλοχολινεστεράσης, ενός ενζύμου που εμπλέκεται στη διάσπαση της νευροδιαβιβαστικής ακετυλοχολίνης, η οποία προκαλεί τη συστολή των μυών. Εάν η ακετυλοχολίνη δεν διασπαστεί, μπορεί να οδηγήσει σε παρατεταμένη συστολή των μυών/σφίξιμο των μυών (μυοτονία).

## Διάγνωση
Το σύνδρομο Σβαρτς-Γιάμπελ διαγιγνώσκεται βάσει των χαρακτηριστικών του προσώπου, των σκελετικών χαρακτηριστικών και της μυοτονίας. Οι εξετάσεις αίματος μπορεί να δείξουν αυξημένη κρεατινική κινάση ορού ή αλδολάση. Οι ακτίνες Χ, η βιοψία μυών ή η ηλεκτρομυογραφία (EMG) μπορεί να είναι χρήσιμες. Γενετικός έλεγχος για το γονίδιο HSPG2 μπορεί να επιβεβαιώσει τη διάγνωση.

## Θεραπεία
Δεν υπάρχει θεραπεία για το σύνδρομο Σβαρτς-Γιάμπελ. Η θεραπευτική αγωγή στοχεεύει στη μείωση της μυϊκής δυσκαμψίας και των κραμπών και μπορεί να περιλαμβάνει μασάζ, θέρμανση των μυών και ασκήσεις σταδιακής ενίσχυσης. Μπορούν να χρησιμοποιηθούν μυοχαλαρωτικά ή αντισπασμωδικά φάρμακα, ειδικά καρβαμαζεπίνη. Τα συμπτώματα των ματιών, όπως ο βλεφαρόσπασμος, μπορούν να ανακουφιστούν με το Botox. Διαφορετικά, έχει βρεθεί μια αποτελεσματική ποικιλία χειρουργικών επεμβάσεων. Η κακοήθης υπερθερμία, μια πιθανή επιπλοκή της χειρουργικής επέμβασης, είναι ένας μεγαλύτερος κίνδυνος για τα άτομα με σύνδρομο Σβαρτς-Γιάμπελ και σημαντικό ζήτημα κατά τη σκέψη της χειρουργικής επέμβασης.

## Πρόγνωση
Τα περισσότερα άτομα με σύνδρομο Σβαρτς-Γιάμπελ έχουν σχεδόν φυσιολογικό προσδόκιμο ζωής.

## Ιστορία
Το σύνδρομο περιγράφηκε για πρώτη φορά το 1962 από τον Αμερικανό οφθαλμίατρο Όσκαρ Σβαρτς και τον Αμερικανό νευροοφθαλμίατρο Ρόμπερτ Στίβεν Γιάμπελ.

## Κοινωνία
Τον Μάρτιο του 2013, υπήρξε κάλυψη των μέσων ενημέρωσης για ένα 7χρονο αγόρι από τη Βρετανία με χρόνιους τεταμένους μύες λόγω του συνδρόμου Σβαρτς-Γιάμπελ και του τρίποδου σκύλου του. Έγιναν οι πρώτοι νικητές του ετήσιου διαγωνισμού *Friends for Life* του Crufts Kennel Club του 2013, ο οποίος «τιμάει τα σκυλιά που έχουν πραγματικά κερδίσει τον τίτλο του καλύτερου φίλου του ανθρώπου μέσω της γενναιότητας, της υποστήριξης ή της συντροφιάς τους». Ο σκύλος έλαβε επίσης το βραβείο *The Braveheart Honor* στην τελετή του *[[The British Animal Honours]]* τον Απρίλιο του 2013 (*Haatchi the dog*). Οι δύο τους εμφανίζονται στο βιβλίο *Haatchi & Little B* (2014, ) της Ουέντι Χόλντεν και στη σελίδα του Haatchi στο Facebook.

## Παραπομπές


Κατηγορία:Σκελετικές παθήσεις
Κατηγορία:Σπάνιες ασθένειες
Κατηγορία:Γενετικές διαταραχές
Κατηγορία:Σύνδρομα
Ασθενής μηδέν

Ασθενής μηδέν ονομάζεται ο πρώτος καταγεγραμμένος ασθενής μιας επιδημιολογικής ασθένειας σε μία κοινότητα ανθρώπων ή ο πρώτος καταγεγραμμένος ασθενής σε μία επιδημιολογική μελέτη. Επίσης αναφέρεται και στην πρώτη καταγεγραμμένη περίπτωση ασθένειας ή συνδρόμου, όχι απαραίτητα μεταδοτικό, όπως περιγράφεται στην ιατρική βιβλιογραφία. 

 

## Παραπομπές

Κατηγορία:Επιδημιολογία
Περούκα

μικρογραφία|Περούκα σε μανεκέν
Η **περούκα** είναι μια κατασκευή από λεπτό δικτυωτό ύφασμα (βάση) διαφόρων ποιοτήτων (ανάλογα με τη χρήση για την οποία προορίζεται αυτή - μηχανής ή χειροποίητη) στην οποία είναι ραμμένο φυσικό ή τεχνητό, ατόφιο ή παρθένο μαλλί.

Το σχέδιο της κάθε περούκας διαφέρει και προορίζεται για διαφορετικό σκοπό, όπως επίσης και το κόστος της. Οι συνήθεις χρήσεις της περούκας είναι προς καλλωπισμό, μεταμφίεση (κοστούμια αποκριάτικα) ή ακόμα και για λόγους υγείας (π.χ. κατά τη διάρκεια κάποιας θεραπείας). Ακόμη τις περούκες χρησιμοποιούν οι ηθοποιοί ώστε να υποδυθούν πολλούς και διαφορετικούς χαρακτήρες. Τέλος οι Άγγλοι δικαστές χρησιμοποιούν λευκές περούκες στο δικαστήριο.

## Παραπομπές


Κατηγορία:Αξεσουάρ
Κατηγορία:Κομμωτική
Συνέλευση της Δυτικής Χέρσου Ελλάδος

Με τον γενικό όρο **Συνέλευση της Δυτικής Χέρσου Ελλάδος** αναφέρονται οι ακόλουθες συνελεύσεις:

* Α΄ Συνέλευση της Δυτικής Χέρσου Ελλάδος
* Β΄ Συνέλευση της Δυτικής Χέρσου Ελλάδος
* Γ΄ Συνέλευση της Δυτικής Χέρσου Ελλάδος
Αλέξιος Τζιμπουράκης

Ο **Αλέξιος Τζιμπουράκης** ή **Τσιμπουράκης** ή **Τζιμπουρόπουλος** (Μεσολόγγι 1779 - Μεσολόγγι 1826), ήταν Έλληνας εκπαιδευτικός, αγωνιστής και πολιτικός της επανάστασης του 1821.

Σπούδασε στην Παλαμαϊκή Σχολή και δίδαξε ως σχολάρχης στη Βοστίτσα, στα Καλάβρυτα στην Πάτρα και αλλού. Το 1821 συμμετείχε στην Α΄ Εθνοσυνέλευση Επιδαύρου ως παραστάτης του Ζυγού Αιτωλίας, μέλος της επιτροπής επί του συντάγματος.Εκλέχτηκε μέλος του Βουλευτικού το 1822. Πήρε μέρος στην Γ΄ Συνέλευση της Δυτικής Χέρσου Ελλάδος το 1824 στο Ανατολικό.

Έπεσε μαχόμενος κατά την έξοδο του Μεσολογγίου το 1826.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Έλληνες εκπαιδευτικοί
Κατηγορία:Έξοδος του Μεσολογγίου
Μανώλης Λαζίκογλου

Ο **Μανώλης Λαζίκογλου** είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη Θεσσαλονίκης κατά τα πρώτα χρόνια της Α' εθνικής κατηγορίας.

## Καριέρα με τον Άρη
Ο Λαζίκογλου ξεκίνησε την καριέρα του στην ομάδα του Άρη Πρώτης Σερρών, όταν  η ομάδα της Πρώτης αγωνίστηκε σε προκριματικά για τη Β’ Εθνική, κατά τη δημιουργία της δεύτερης εθνικής κατηγορίας. Το καλοκαίρι του 1962 υπέγραψε στον Άρη και σκόραρε στον πρώτο αγώνα του με τους "κίτρινους", στη νίκη με 2-1 κατά του Απόλλωνα Καλαμαριάς. Παρ' όλα αυτά, η συνέχεια του εκείνη τη χρονιά δεν ήταν καλή και στο τέλος της σεζόν η διοίκηση της ομάδας έδειξε την πρόθεση να το πραγματοποιήσει μια μεταγραφή σε άλλη ομάδα.

Ο προπονητής Μπέλα Πάλφι ζήτησε την παραμονή του και τον τοποθέτησε στην θέση του αριστερού οπισθοφύλακα, με τον Λαζίκογλου να πραγματοποιεί πολύ καλές εμφανίσεις, αλλά στα μέσα της σεζόν 1963-64 τραυματίστηκε σοβαρά στον μηνίσκο. Επέστρεψε στους αγωνιστικούς χώρους τον Ιανουάριο του 1965, αλλά το επόμενο καλοκαίρι αποτέλεσε παρελθόν από τους "κίτρινους".

## Παραπομπές


## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Σκληρυντική οστεομυελίτιδα του Γκαρέ

Η **σκληρυντική οστεομυελίτιδα του Γκαρέ** (επίσης: *periostitis* *ossificans*) είναι ένας τύπος χρόνιας οστεομυελίτιδας.

Είναι μια σπάνια πάθηση που επηρεάζει κυρίως παιδιά και νεαρούς ενήλικες. Συνδέεται με χαμηλού βαθμού λοίμωξη, η οποία συνήθως μπορεί να οφείλεται σε υποκείμενη φλεγμονή από τερηδόνα, καθώς επίσης μπορεί να σχετίζεται με κάταγμα, κύστη ή περιοδοντική νόσο.

Το σώμα της κάτω γνάθου μπορεί να εμφανίζει ακανόνιστες λαμπερές μεταβολές με υποπεριοστατική αδιαφανή στρώση κατά μήκος κατώτερων ορίων. Είναι μια χρόνια οστεομυελίτιδα με εναπόθεση υποπεριοστατικών οστών και κολλαγόνου. Δεν υπάρχει πυορροΐα και σχηματισμός ιγμορείου. Περιγράφηκε για πρώτη φορά από τον Ελβετό χειρουργό Καρλ Γκαρέ. 

## Παραπομπές


Κατηγορία:Βακτηριακές νόσοι
Κατηγορία:Σκελετικές παθήσεις
Κατηγορία:Οστεοπάθειες
Κατηγορία:Σπάνιες ασθένειες
Κατηγορία:Διαταραχές της γνάθου
Κατηγορία:Σπάνιες μολυσματικές ασθένειες
Σύνδρομο Καχρίζι

Το **σύνδρομο Καχρίζι** είναι αυτοσωμική υπολειπόμενη νόσος που χαρακτηρίζεται από νοητική υστέρηση, καταρράκτη, κολόβομα, κύφωση και χονδροειδή χαρακτηριστικά προσώπου. Το σύνδρομο προκαλείται από μια ομόζυγη μετάλλαξη στο γονίδιο SRD5A3.

## Σημάδια και συμπτώματα
Τα ανθρώπινα χαρακτηριστικά που συνδέονται με το σύνδρομο Καχρίζι είναι: καταρράκτης, ευρεία ρινική γέφυρα, σοβαρή νοητική υστέρηση, κινητική καθυστέρηση, τριχοειδές αιμαγγείωμα, κολόβωμα στην ίριδα, θωρακική κύφωση, βολβώδης μύτη, συσπάσεις στα γόνατα και τους αγκώνες, τριχοειδές αιμαγγείωμα, κ.ά..

**Συμπτώματα**

* Κεφάλι, λαιμός και μάτια:
** Κολόβωμα της ίριδος
** Καταρράκτη
* Σκελετός, σπονδυλική στήλη:
** Θωρακική Κύφωση
* Κεφάλι, λαιμός και στόμα: 
** Παχιά χείλη
* Σκελετικά προβλήματα:
** Κοινές Συσπάσεις
* Κεφάλι, λαιμός και μύτη:
** Βολβώδη Μύτη
** Ευρεία Ρινική Γέφυρα
* Νευρολογικά προβλήματα:
** Καθυστερημένη κινητική ανάπτυξη
** Σοβαρή νοητική υστέρηση
** Ο ασθενής δεν μπορεί να μιλήσει.
* Σκελετικά άκρα:
** Συσπάσεις του γόνατου
* Σε δέρμα, νύχια, μαλλιά, δέρμα:
** Τριχοειδές αιμαγγείωμα

### Κλινικά χαρακτηριστικά
Τρία αδέλφια από το Ιράν που γεννήθηκαν με σύνδρομο Καχρίζι χαρακτηρίζονται από σοβαρή διανοητική καθυστέρηση, καταρράκτη που αρχίζει να αναπτύσσεται στα τέλη της εφηβείας, κύφωση, σύσπαση των μεγάλων αρθρώσεων, βολβώδη μύτη με πλατιά ρινική γέφυρα και παχιά χείλη. Στην ηλικία των 8, 3 αδέλφια είχαν αναπτύξει σοβαρή θωρακική κύφωση, αλλά μετά από αρκετές σκελετικές ακτινογραφίες δεν βρήκαν σπονδυλικές ανωμαλίες. 

Ένα από τα αδέλφια είχε κολόβωμα στην αριστερή ίριδα, και ένας άλλος αδελφός του είχε διμερές κολόβωμα της ίριδας. Ο μεγαλύτερος αδελφός του είχε ένα μεγάλο τριχοειδές αιμαγγείωμα στο αριστερό μάγουλο. Κατά τον χρόνο της έρευνας, τα αδέλφια που 45, 42 και 40 ετών. Σε αυτή την ηλικία, κανένας από τους ασθενείς δεν είχε μάθει να μιλάει και είχαν μια καθυστερημένη κινητική ανάπτυξη. Και οι δύο γονείς κατάγονταν από το ίδιο χωριό στο Ιράν. Ίσως να υπήρχε κάποια σχέση αλλά δεν μπορούσε να τεκμηριωθεί.
## Παραπομπές


Κατηγορία:Σπάνια γενετικά σύνδρομα
Omaga

Το "**Omaga**" είναι ένα τραγούδι από τον Τσέχο τραγουδιστή Benny Cristo. Το τραγούδι εκπροσώπησε την Τσεχία στο  στο Ρότερνταμ της Ολλανδίας.

## Διαγωνισμός Τραγουδιού Eurovision

Το τραγούδι επιλέχθηκε να εκπροσωπήσει την Τσεχία στο Διαγωνισμό Τραγουδιού της Eurovision 2021 τον Φεβρουάριο της ίδιας χρονιάς, μετά την εσωτερική επιλογή του Benny Cristo από τον εθνικό ραδιοτηλεοπτικό φορέα ČT. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση για τους ημιτελικούς του , που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Τσεχία τοποθετήθηκε στον δεύτερο ημιτελικό, που διεξήχθη στις 20 Μαΐου 2021, και έμεινε εκτός τελικού, καθώς στον ημιτελικό ήρθε στη 15η θέση με 23 πόντους.

## Παραπομπές

Κατηγορία:Τραγούδια του 2021
Κατηγορία:Singles του 2021
Κατηγορία:Διαγωνισμός Τραγουδιού Eurovision 2021
Κατηγορία:Τσεχικά τραγούδια
Κατηγορία:Τραγούδια στον διαγωνισμό τραγουδιού της Eurovision
Φώτιος Καραπάνου

Ο **Φώτιος Καραπάνου** ή **Καραπάνος** († Νάξος 1823) ήταν Έλληνας εκπαιδευτικός, αγωνιστής και πολιτικός της Επανάστασης του 1821.

## Βιογραφικά στοιχεία
Ήταν μέλος της οικογένειας Καραπάνου με καταγωγή από τη Ζάβίτσα (νυν Αρχοντοχώρι Αιτωλοακαρνανίας) του Ξηρόμερου. Κατά την προεπαναστατική περίοδο αναφέρεται ως διδάσκαλος στη Βόνιτσα και πρόκριτος. 

Το 1821 συμμετείχε στην Α΄ Συνέλευση της Δυτικής Χέρσου Ελλάδος και κατόπιν στην Α΄ Εθνοσυνέλευση Επιδαύρου ως παραστάτης της επαρχίας Ξηρομέρου. Έπειτα, το 1822 εκλέχτηκε μέλος του Βουλευτικού όπου συμμετείχε σε διάφορες επιτροπές. Τον Μάιο του 1823 διορίσθηκε έπαρχος Νάξου, Πάρου και Αντιπάρου, ωστόσο απεβίωσε λίγους μήνες αργότερα. Αδελφός του ήταν ο, επίσης αγωνιστής της Επανάστασης, Κωνσταντίνος Καραπάνος.

## Παραπομπές


Κατηγορία:Έλληνες πληρεξούσιοι
Κατηγορία:Αγωνιστές του 1821
Κατηγορία:Δάσκαλοι του Γένους
Φωτιος
Κατηγορία:Έλληνες έπαρχοι